અમદાવાદના મેમનગર વિસ્તારમાં આવેલા અારનાથ એપાર્ટમેન્ટમાં રહેતા અને વેપારી દીપુભાઈ દેસાઈ 16 જુલાઈના રોજ તેમના ભાઈને મૂકવા કાલુપુર રેલવે સ્ટેશન ગયા હતા. સ્ટેશન બહાર રેલવેના પે એન્ડ પાર્કિંગમાં તેઓએ તેમનું બાઈક પાર્ક કર્યું હતું. કોન્ટ્રાકટરના માણસો દ્વારા પાર્કિંગ માટે રૂ.17.25નો ભાવ છાપેલી રિસિપ્ટ આપીને પેનથી રૂ.20 લખીને 17.25ની જગ્યાએ 20 રૂપિયા ઉઘરાવ્યા હતા. 17.25ના 18 રૂપિયાની જગ્યાએ સીધા 20 રૂપિયા ઉઘરાવતાં તેઓએ કોન્ટ્રાકટરના માણસોને વધુ રૂપિયા કેમ લો છો તેમ કહેતાં 500 રૂપિયા થોડા માગીએ છીએ તેમ કહી રક્ઝક કરી હતી. આ અંગે દીપુભાઈએ રેલવે પ્રધાન સુરેશ પ્રભુને ટ્વિટ પણ કર્યું હતું.